**บทที่ 1**

**บทนำ**

**1.1 ความเป็นมาของโครงงาน**

Firewall ถูกสร้างขึ้นเพื่อจุดประสงค์ทางด้านความปลอดภัยทางเครือข่าย มีหน้าที่เปรียบเสมือนยามเฝ้าประตู โดยข้อมูลภายในเครือข่ายจะผ่านการคัดกรองข้อมูลด้วยหลักการของ Packet Filtering เมื่อเวลาผ่านไป การพัฒนาของเทคโนโลยีใหม่ๆและรูปแบบการโจมตีทางเครือข่ายที่มีมากขึ้น Firewall แบบเก่าที่กาหนดโดยผู้ควบคุมระบบเพียงอย่างเดียว ไม่สามารถตอบโจทย์ทางด้านความปลอดภัยได้ ทำให้มีการนำปัญญาประดิษฐ์ หรือ AI มาประยุกต์ใช้งานกับ Firewall ให้มีความคิดและตัดสินใจเลือกคัดกรอง Packet ได้เอง ผู้จัดทำมีความคิดที่จะพัฒนา AI Firewall ให้มีประสิทธิภาพมากยิ่งขึ้น โดยนำมาประยุกต์ใช้กับกระบวนการเรียนรู้แบบ Deep Neural Network และมีชุดข้อมูล Packet ฝึกสอนที่สร้างขึ้นอ้างอิงตามนโยบายข้อกำหนดจาก Firewall Rules เพื่อแก้ปัญหาข้อมูลฝึกสอนที่ไม่ได้เป็นไปตามนโยบายข้อกำหนด ที่แต่เดิมต้องเอาข้อมูลการโจมตีที่เคยเกิดขึ้นมาก่อนเป็นข้อมูลฝึกสอน

* 1. **วัตถุประสงค์**

1. เพื่อให้เข้าใจหลักการทำงานของ Neural Network ที่จะใช้พัฒนาปัญญาประดิษฐ์
2. เพื่อพัฒนาสร้างชุดข้อมูลฝึกสอนให้เป็นไปตามนโยบายข้อกำหนดตาม Firewall Rules
3. เพื่อให้ชุดข้อมูล Network Packet ที่สร้างขึ้นสามารถฝึกสอนได้อย่างถูกต้องและแม่นยำ เมื่อนำไปใช้กับ AI ที่มีการเรียนรู้แบบ Deep Neural Network Model
4. เพื่อแก้ไขข้อจำกัดของข้อมูลฝึกสอน Firewall ให้ผ่านเงื่อนไขที่กำหนด เช่น เวลาที่ใช้ หรือปริมาณของข้อมูล Packet

**1.3 วิธีการดำเนินงาน**

พัฒนาสร้างชุดข้อมูลฝึกสอน Network Packet ที่สร้างขึ้นโดยมีการอ้างอิงจาก Firewall Rules ไปใช้กับ AI Firewall ที่มีการเรียนรู้แบบ Neural Network Model และทำการตรวจสอบความถูกต้อง ความผิดพลาดที่ได้ เปรียบเทียบกับ Firewall Rules ที่กำหนด โดยทำการทดลองหลายๆครั้ง เปลี่ยนตัวแปรและปัจจัยต่างๆ เพื่อหาวิธีการที่ทาให้ระบบสามารถทำงานได้อย่างถูกต้องและมีประสิทธิภาพมากที่สุด

**1.4 ขอบเขตของโครงงาน**

พัฒนา Neural Network Model และชุดข้อมูลฝีกสอน Network Packet ที่สร้างขึ้นโดยอ้างอิงจาก Firewall Rules นำไปผ่านการเรียนรู้และทำการทดสอบ ลองเปลี่ยนปัจจัยและค่าตัวแปรต่างๆ เปรียบเทียบผลลัพธ์ในแต่ละรูปแบบ ใช้ความถูกต้อง ความผิดพลาดที่อิงจากกฏของ Firewall Rules เป็นเกณฑ์ในการวัดผล ศึกษาหาวิธีการและผลลัพธ์ที่ดีที่สุดภายใต้การทำงานของโปรแกรมคอมพิวเตอร์

* 1. **ประโยชน์ที่คาดว่าจะได้รับ**

1. พัฒนาทักษะการเขียนโปรแกรมที่เขียนด้วยภาษา Python
2. เรียนรู้วิธีการสร้างชุดข้อมูลฝึกสอน สามารถประยุกต์ใช้กับปัญญาประดิษฐ์ได้
3. เรียนรู้วิธีการพัฒนาอัลกอรึทึ่มที่ช่วยลดเวลา เพิ่มประสิทธิภาพในการคำนวณข้อมูลได้
4. สามารถประยุกต์ learning model ไปใช้กับปัญญาประดิษฐ์รูปแบบอื่น เช่น การทำแชทบอท โปรแกรมวิเคราะห์ข้อมูล หรือ ระบบปฏิบัติการตอบโต้อัตโนมัติ