**บทที่ 3**

**วิธีการดำเนินการวิจัย**

การดำเนินการวิจัยการสร้างชุดข้อมูลในการฝึกสอนไฟร์วอลล์ปัญญาประดิษฐ์ด้วยเทคโนโลยีโครงข่ายประสาทเทียมจากกฏของไฟร์วอลล์ มีเป้าหมายเพื่อพัฒนาชุดข้อมูลฝึกสอนที่สร้างจากกฎของไฟร์วอลล์ เพื่อให้ชุดข้อมูลฝึกสอนสามารถสอนโมเดลได้ถูกต้องและแม่นยำอย่างมีประสิทธิภาพ

**3.1. การศึกษาค้นคว้าเทคโนโลยีและเครื่องมือที่ใช้ในการพัฒนาโมเดล**

ในการดำเนินการวิจัย เราเลือกใช้ Python เป็นภาษาหลักในการพัฒนาโปรแกรมสร้างชุดข้อมูลฝึกสอนและโมเดล DNN ดังนั้นเพื่อให้การทำงานและการใช้งานเป็นไปตามที่งานวิจัยต้องการ จึงจำเป็นต้องศึกษาความเข้ากันได้ของเครื่องมือและไลบรารีที่เกี่ยวข้องในการพัฒนา

* Anaconda3 โปรแกรมจัดการแพ็คเกจและสร้าง Environment ที่จำเป็นในการเขียนซอฟต์แวร์ภาษา Python เหมาะแก่งาน Data Visualization, Machine Learning, Neural Network และยังสามารถใช้งานร่วมกันกับ IDE ได้หลากหลาย

Version: Anaconda 3.8 64-Bit

* Spyder โปรแกรมพัฒนาซอฟต์แวร์ด้วยภาษา Python สามารถตรวจสอบตัวแปรได้ง่าย

Version: Spyder 4.1.4

* TensorFlow ไลบราลีพื้นฐานในการพัฒนา Neural Network Model

Version: TensorFlow 2.3.0 สามารถใช้ได้กับ Python 64-Bit เท่านั้น

* Sklearn เป็นเครื่องมือสำคัญในการทำ Model Selection และ Data Preprocessing ทำงานโดยพื้นฐานของ Numpy

Version: Scikit-learn 0.23.2

* Keras เป็น Deep Learning Framework ที่สำคัญ อีกทั้งสามารถประมวลผลได้ทั้ง CPU และ GPU

Version: Keras 2.4.3

* Pandas เป็นไลบรารีช่วยในการจัดกลุ่ม แยกประเภทข้อมูลกลุ่มโครงสร้าง เช่น ไฟล์นามสกุล CSV

Version: Pandas 1.1.2

* Pip เครื่องมือที่ช่วยในการติดตั้งแพ็คเกจในภาษา Python

Version: pip 20.2.3

* Tkinter ไลบรารีพัฒนาการสร้าง GUI ด้วยภาษา Python

Version: Tk 8.6.10

* NVIDIA CUDA เครื่องมือช่วยให้คอมพิวเตอร์สามารถประมวลผลผ่าน GPU ได้

Version: CUDA 11.1.0

* NVIDIA cuDNN เครื่องมือช่วยในการประมวลผล DNN ผ่าน GPU

Version: cuDNN 8.0

**3.2. การกำหนดเครื่องมือและสภาพแวดล้อมที่ใช้ในการทดลองวิจัย**

3.2.1 ประสิทธิภาพของเครื่องคอมพิวเตอร์ที่ใช้ในงานวิจัย

ผลลัพธ์ที่ได้จากการทดลองมีเวลามาเกี่ยวข้องด้วย ดังนั้นประสิทธิภาพในการทดลองแต่ละครั้งจะจำเป็นต้องใช้เครื่องคอมพิวเตอร์เดียวกันในการประมวลผล

* Computer Specification (Hardware)

OS: Windows 10 Enterprise x64 bit operating system  
 CPU: Intel(R) Core(TM) i7-3770K CPU @ 3.50GHz   
 RAM: DDR3(1600) 16GB (8GB x 2)  
 Mainboard: Gigabyte H61M-DS2  
 VGA: Gigabyte Geforce GTX1060 6GB

3.2.2 โปรแกรมที่ต้องพัฒนาขึ้นเองเพื่อใช้ในงานวิจัย

* Packet Generator

โปรแกรมสำหรับสร้างชุดข้อมูลฝึกสอนและชุดข้อมูลทดสอบภายใต้เงื่อนไขที่กำหนด

* Deep Learning Model Engine

โปรแกรมสำหรับฝึกสอนและสร้างโมเดล DNN จากข้อมูลที่กำหนดไว้

* Evaluate / Comparing Program

โปรแกรมสำหรับสรุปผลประสิทธิภาพการทำงานและความแม่นยำของโมเดล

**3.3. วัฎจักรการพัฒนางานวิจัยในการสร้างชุดข้อมูลฝึกสอน**

ในการวิจัยจะมุ่งเน้นไปที่การพัฒนาชุดข้อมูลฝึกสอนที่ทำให้โมเดลสามารถประมวลผลและคาดเดาผลลัพธ์ได้อย่างมีประสิทธิภาพ เพื่อให้การทดลองสามารถชี้ประเด็นปัจจัยต่างๆที่ส่งผลให้ความแม่นยำเปลี่ยนแปลงได้ จึงต้องมีการเปรียบเทียบผลลัพธ์ที่มาจากการสร้างชุดข้อมูลฝึกสอนด้วยค่า Parameter ที่แตกต่างกัน ทดลองหลายครั้งในหลายแง่มุมเพื่อให้สามารถวิเคราะห์และเปรียบเทีบผลลัพธ์หาข้อสรุปได้ ซึ่งการทดลองในแต่ละสมมติฐานจะมีการดำเนินงานที่คล้ายคลึงกัน ดังนี้

Diagram

Description automatically generated

**รูปที่ 3.1** Block diagram วัฎจักรการพัฒนาสร้างชุดข้อมูลฝึกสอน

จากรูปภาพ Block Diagram ข้างต้น สามารถแบ่งกระบวนการทำงานออกเป็นขั้นตอนได้ 6 ขั้นตอน ดังนี้

* + การกำหนดขอบเขตของข้อมูล Data Field ที่จะพิจารณา และการกำหนดกฎของไฟร์วอลล์
  + การสร้างชุดข้อมูลสำหรับการฝึกสอนโมเดล
  + การนำโมเดลไปผ่านการเรียนรู้ด้วยชุดข้อมูลสำหรับฝึกสอน
  + การสร้างชุดข้อมูลสำหรับการทดสอบโมเดล
  + การนำโมเดลไปประมวลผล ทำนายผลลัพธ์จากชุดข้อมูลสำหรับทดสอบ
  + บันทึกผลลัพธ์จากการทดสอบโมเดล

**3.3.1. ขั้นตอนที่ 1 การกำหนดขอบเขตของ Data Field ที่จะพิจารณา และการกำหนดกฎไฟร์วอลล์**

**Diagram

Description automatically generated****รูปที่ 3.2** Block Diagram การกำหนดขอบเขตของข้อมูลทั้งหมดที่จะศึกษา

เป็นขั้นตอนที่สำคัญสุดของงานวิจัย เป็นการชี้ประเด็นที่จะศึกษาและแนวทางของผลลัพธ์ที่จะเป็น โดยเริ่มจากการทำการทดลองอิงจากงานวิจัยเก่า ทดลองตั้งสมมติฐาน นำไปต่อยอดและสรุปเป็นประเด็นใหม่ที่สามารถพิสูจน์ได้

เงื่อนไขหลักของการวิจัยคือการสร้างชุดข้อมูลฝึกสอนจากกฎของไฟร์วอลล์ เพื่อให้ได้ระบบการทำงานคัดกรองข้อมูล Packet ที่ได้มาตรฐานและเรียนรู้ได้เองอย่างมีประสิทธิภาพ มีความแม่นยำสูง สิ่งที่ต้องทำในส่วนแรกคือการกำหนดขอบเขตความเป็นไปได้ที่ข้อมูลจะสามารถเกิดขึ้นในเครือข่าย และการกำหนดกฎของไฟร์วอลล์เพื่อให้สามารถสร้างชุดข้อมูล Packet ที่จะนำไปฝึกสอนให้กับโมเดล สร้างชุดข้อมูลทดสอบโมเดลที่สามารถเปรียบเทียบความถูกต้องของผลลัพธ์ที่ได้จากโมเดลหลังผ่านการเรียนรู้แล้ว

**3.3.1.1. การกำหนด Default Pool และ Data Field ที่จะใช้พิจารณา**

การกำหนดขอบเขตของ Packet ที่สามารถเกิดขึ้นหรือการกำหนด Default เองเป็นอีกหนึ่งขั้นตอนที่สำคัญ เพื่อลดปัญหาในการใช้ Workload และลดเวลาที่ใช้ในการทดลองของคอมพิวเตอร์ที่มากเกินจำเป็นในการคำนวณหา Sample Space เพราะ Packet ที่เกิดขึ้นจริงมีจำนวนมหาศาล แม้มีข้อมูลภายใน Field เพียงชุดเดียวที่แตกต่างกัน ชุดข้อมูลนั้นจะถูกสรุปเหมือนเป็นชุดข้อมูลใหม่ แต่ถึงกระนั้นการลดจำนวน Default จะต้องไม่น้อยเกินไปและยังสามารถสร้างกฎไฟร์วอลล์ที่ใช้ในการทดลองได้

|  |  |  |
| --- | --- | --- |
| Data Field | ขนาดใน Packet Header (Bit) | ความเป็นไปได้ (N Possible) |
| Source Address | 32 | 232 |
| Source Mask | 32 | 32 |
| Destination Address | 32 | 232 |
| Destination Mask | 32 | 32 |
| Port | 16 | 216 |
| Protocol | 8 | 28 |

**ตารางที่ 3.1** ผลลัพธ์ความเป็นไปได้ที่เกิดขึ้นทั้งหมดจาก Data Field ที่กำหนด

Data Field ที่จะใช้พิจารณาแจกแจง Sample Space ของ Possible Packet

* Source Address (32 bits)

ความเป็นไปได้ทั้งหมดจะขึ้นอยู่กับ Mask ของ Source Address

* Source Mask (32 bits)
* Destination Address (32 bits)

ความเป็นไปได้ทั้งหมดจะขึ้นอยู่กับ Mask ของ Destination Address

* Destination Mask (32 bits)
* Port (16 bits)

ความเป็นได้ขึ้นอยู่กับจำนวน port ใน pull ที่กำหนดไว้

* Protocol (8 bits)

ประกอบไปด้วย TCP และ UDP

เมื่อนำมาลองวิเคราะห์หา Packet Possible แม้จะมี Data Field เพียงแค่ 6 Field ก็ยังมีจำนวนมากเกินไปที่จะสามารถคำนวณได้ หมายความว่า Sample Space ของชุดข้อมูลจะเท่ากับ

232 × 32 × 232 × 32 × 216 × 28 = 5.7089907708 × 1045

ตัวแปรที่สำคัญคือจำนวน Source Address, Destination Address และจำนวน Port ที่มีมากเกินไป ซึ่งเมื่อลองลดจำนวนลงแล้วค่าจะเปลี่ยนไปอย่างมาก

* IP อยู่ในวง Subnet Mask /16, มีปลายทางเดียว, จำกัด 4 Ports, จำกัด 2 Protocols

216 × 16 × 1 × 1 × 4 × 2 = 8,388,608

จะเห็นได้ว่าจำนวนของ Possible Packet ของ Default เริ่มสามารถคำนวณได้ เห็นภาพรวมของข้อมูลได้ง่ายขึ้นเนื่องจากลดค่าความคลาดเคลื่อนของชุดข้อมูล Packet ลง

**3.3.1.2. การกำหนดกฎไฟร์วอลล์สำหรับใช้สร้างชุดข้อมูล**

ขั้นตอนต่อมาคือการสร้างกฎของไฟร์วอลล์ ในขั้นตอนนี้จะเป็นการกำหนดกระบวนการทำ Packet Filtering ที่จะเป็นการตัดสินว่า ข้อมูล Packet ชุดดังกล่าวจะสามารถถูกตัดสินให้ผ่านหรือไม่ ซึ่ง Packet ทุกชุดจะถูกตรวจสอบในทุกกฎของไฟร์วอลล์โดยมี 2 คำสั่งหลัก ได้แก่ “Allow” ปล่อยผ่านให้ข้อมูลชุดนั้นเข้าสู่ระบบหรือ “Deny” ไม่ปล่อยให้ข้อมูลชุดนั้นผ่านเข้าสู่ระบบ ค่าในตารางจะเป็น Parameter ที่จำเป็นในการสร้างชุดข้อมูลใน Packet Generator ในขั้นตอนต่อไป

**Table

Description automatically generated**  
**ตารางที่ 3.2** ตัวอย่างการสร้างเงื่อนไขภายในชุดกฎของไฟร์วอลล์

**3.3.2. ขั้นตอนที่ 2 การสร้างชุดข้อมูลสำหรับการฝึกสอนโมเดล**

**Diagram

Description automatically generated****รูปที่ 3.3** Block Diagram การสร้างชุดข้อมูลฝึกสอนสำหรับโมเดล

ชุดข้อมูลฝึกสอนชุดหนึ่งจะประกอบไปด้วยตัวอย่างข้อมูล Packet ที่ตรงตามเงื่อนไขในแต่ละกฎไฟร์วอลล์ มีวิธีการแบ่งจำนวนตามสมมติฐานที่วางเอาไว้ และจะเพิ่มจำนวนขึ้นไปเรื่อยๆตามการทดลอง

เพื่อให้ชุดข้อมูลฝึกสอนอยู่ในรูปแบบที่โมเดลสามารถใช้งานได้และอยู่ในขอบเขตของงานวิจัย จึงตัดสินใจสร้างชุดข้อมูลฝึกสอนโดยใช้โปรแกรม Packet Generator ที่สร้างขึ้นเอง ชุดข้อมูลฝึกสอนที่ถูกสร้างขึ้นจะถูกจัดระเบียบอยู่ใน Cell ของไฟล์นามสกุล CSV ทำให้ง่ายแก่การดึงข้อมูลกลับมาใช้ต่อในขั้นตอนถัดไป

แต่ก่อนที่จะสร้างชุดข้อมูล Packet นั้นจะต้องทราบความต้องการและจุดประสงค์ของโมเดล ว่าโมเดลดังกล่าวต้องการชุดข้อมูลที่มีความสัมพันธ์และมีจำนวน Input และ Output อย่างไร การสร้างชุดข้อมูล Packet จะเป็นการสุ่มเลือกจากความเป็นไปได้ทั้งหมดของชุดข้อมูล Packet ทั้งหมด และหลังจากนั้นจะเป็นการเพิ่ม Decision Field เข้าไปในชุดข้อมูล Packet แต่ละชุด เพื่อให้โมเดลนำไปเข้ากระบวนการเรียนรู้ และเปรียบเทียบผลลัพธ์ในขั้นตอนหลังการทดสอบ (Evaluate) ตัดสินจากความแม่นยำในการทำนาย Decision Field ซึ่งจะถูกสร้างอ้างอิงกับกฎของไฟร์วอลล์ในขั้นตอนแรก

**3.3.2.1. หลักการในการออกแบบชุดข้อมูลฝึกสอน**

ชุดข้อมูลเราได้ทำการจำลองมาจาก Packet Header และเพื่อแปลงข้อมูลให้อยู่ในรูปแบบที่เหมาะแก่การนำมาประมวลผลได้ จึงมีการเปลี่ยนแปลงรูปแบบและแทนค่าข้อมูลดังกล่าว ดังนี้

* การแทนค่าเป็นเลขฐานสองใน Decision Field
* Allow แทนค่า เป็น 1
* Deny แทนค่า เป็น 0
* ข้อมูลอื่นใน Packet Header จะถูกแปลงเป็นเลขฐานสองตามขนาดของ Label นั้นๆ

ชุดข้อมูล Packet ที่สร้างขึ้นเป็นการประยุกต์ใช้วิธีเรียนรู้แบบ Supervised Learning หรือ การจับกลุ่มเรียนรู้จากข้อมูลที่มีโครงสร้าง ดังนั้นเพื่อให้ชุดข้อมูลฝึกสอนสามารถใช้งานได้เต็มประสิทธิภาพ ชุดข้อมูลฝึกสอนจะต้องออกแบบให้มีความครอบคลุม ไม่เกิดปัญหา Underfitting หรือ Overfitting

**Underfitting** คือ การที่โมเดลของเราไม่สามารถทำงานได้ จากการที่ไม่สามารถจัดแนวโน้มของข้อมูลได้ อันเนื่องมากจากโมเดลเราไม่เหมาะสมหรือข้อมูลมีจำนวนน้อยไป กรณีนี้โมเดลมีค่าความเอนเอียงสูง (high bias) ยกตัวอย่างเช่น หากเรานำช้อมูลที่ Train มาลองแล้วได้ความแม่นยำต่ำ เมื่อนำชุดข้อมูลทดสอบมาลองก็จะได้ความแม่นยำต่ำเช่นกัน

**Overfitting** คือ การที่โมเดลตอบสนองต่อการรบกวน (noise) จำนวนมาก จนเริ่มเรียนจากการรบกวนและรายละเอียดของข้อมูลที่ไม่ถูกต้อง แล้วโมเดลของเราจะไม่เหมาะสมสำหรับการสามารถทำนายข้อมูล เช่น ทำนายข้อมูลที่ไม่เคยมีอย่างผิดพลาดกว่าที่คาดจะเป็นมาก (ล้มเหลวที่จะทำนายข้อมูลได้ถูกต้อง) เพราะมีรายละเอียดและการรบกวนมากเกินไป กรณีนี้โมเดลมีค่าค่าความแปรปรวนของข้อมูลสูง (high variance) ยกตัวอย่างเช่น โมเดลที่พัฒนาขึ้นมีความแม่นยำจากชุดข้อมูลทดสอบมากถึง 99% แต่เมื่อนำชุดข้อมูลทดสอบซึ่งไม่เคยปรากฏเลยในชุดข้อมูลฝึกสอนมาทดสอบ ทำให้ความแม่นยำเหลืออยู่เพียง 40% ปัญหานี้คือ Overfitting

Table

Description automatically generated**รูปที่ 3.4** ตัวอย่างชุดข้อมูล Data set ที่ถูกสร้างขึ้นเมื่อแสดงผลออกมาเป็น Plain text

A picture containing outdoor, text, standing, looking

Description automatically generated**รูปที่ 3.5** ตัวอย่างชุดข้อมูล Data set ที่ถูกสร้างขึ้นเมื่อแสดงผลออกมาเป็น Binary set

**3.3.2.2.** **การพิจารณา Default Rule เพื่อใช้สร้างชุดข้อมูลฝึกสอน**

นอกจากกฎไฟร์วอลล์ที่กำหนดขึ้นทั่วไป ยังมีกฎของ Default Rule ซึ่งจำเป็นต้องพิจารณาแยกเป็นกรณีพิเศษ เนื่องจากจำนวนความเป็นไปได้ของข้อมูลของกฏไฟร์วอลล์ที่มีการกำหนดมีขนาดที่ต่างกับ Default Rule มาก จึงทำให้การทดสอบต้องแบ่งออกเป็น 2 แบบ ได้แก่ With Default Rule และ Without Default Rule ซึ่งเราได้ตั้ง Default Rule เป็น Deny any หรือ Deny ทุกข้อมูลที่นอกเหนือจากไฟร์วอลล์ที่เรากำหนดไว้

**3.3.2.3. การออกแบบชุดข้อมูลฝึกสอนในสมมติฐาน**

ประกอบไปด้วย 2 ชุดข้อมูลฝึกสอนใน 1 เซต โดยประกอบไปด้วยชุดข้อมูลฝึกสอนที่มีประเด็นการนำ Default Rule มาใช้ และชุดข้อมูลฝึกสอนที่ไม่มีการนำ Default Rule มาใช้ในการสร้าง โดยมีตัวแปรสำคัญในการสร้างชุดข้อมูลฝึกสอนเพื่ออิงตามประเด็นศึกษาในสมมติฐาน ดังนี้

* จำนวนและเงื่อนไขของแต่ละกฏไฟร์วอลล์ที่ใช้ภายใน Rule set
* จำนวนของ Packet ของแต่ละกฎไฟร์วอลล์ที่จะนำเข้าระบบ
* การนำประเด็น Default Rule มาใช้ด้วย ประกอบด้วย With Default และ Without Default

**3.3.2.4. กลไกการแบ่งชุดข้อมูลฝึกสอน**

เป็นวิธีการในการออกแบบการแบ่งชุดข้อมูลฝึกสอนที่ใช้ในงานวิจัยนี้โดยเฉพาะ มีเป้าหมายเพื่อพิสูจน์ว่าอัลกอริทึ่มที่สร้างขึ้นจากสมมติฐานแบบใดจะสามารถให้ประสิทธิภาพในการฝึกสอนได้ดีกว่า โดยอัลกอริทึ่มที่จะนำมาใช้พิจารณา ประกอบไปด้วยดังนี้

* **การแบ่งชุดข้อมูลฝึกสอนแบบ N Sample**

การแบ่งชุดข้อมูลแบบ N Sample หรือการแบ่งชุดข้อมูลฝึกสอนให้มีจำนวนเท่ากันทั้งหมดในแต่ละกฎไฟร์วอลล์แม้ความเป็นไปได้ของชุดข้อมูลฝึกสอนในแต่ละกฎไฟร์วอลล์จะมีขนาดไม่เท่ากันก็ตาม อัลกอริทึ่มนี้สามารถสร้างขึ้นโดยเริ่มจากกฎละ 1 ข้อมูลฝึกสอนได้ แต่เพื่อให้เห็นผลกราฟในระยะยาวที่มีจำนวนชุดข้อมูลฝึกสอนมากๆและลดเวลาที่ใช้ในการทดสอบ ทำให้เราเลือกใช้วิธีการเพิ่มชุดข้อมูลแบบก้าวกระโดด

โดยจำนวนชุดข้อมูลฝึกสอนที่เราได้ทำการเลือก ได้แก่ 10, 100, 300, 600, 1,000, 3,000, 6,000, 10,000 โดยมีหน่วยเป็น Sample per rule หรือ จำนวนชุดข้อมูลฝึกสอนต่อ 1 กฎไฟร์วอลล์

* **การแบ่งชุดข้อมูลฝึกสอนแบบอัตราส่วน Ratio**

การแบ่งชุดข้อมูลฝึกสอนแบบอัตราส่วน Ratio เป็นสมมติฐานที่ตั้งขึ้นในงานวิจัยจากการคาดเดาว่ากฎไฟร์วอลล์ที่มีจำนวนข้อมูลเข้าเงื่อนไขสูงมากๆ โมเดลจำเป็นต้องมีการเรียนรู้จากข้อมูลฝึกสอนจากกฎดังกล่าวที่มากกว่า เนื่องจากข้อมูลมีขนาดกว้างทำให้ต้องใช้ข้อมูลฝึกสอนมากขึ้น โดยเราได้ใช้วิธีการแบ่งให้แต่ละกฎไฟร์วอลล์ได้รับจำนวนชุดข้อมูลฝึกสอนแบบอัตราส่วน หมายความว่ากฎที่มีจำนวนข้อมูลเข้าเงื่อนไขมากจะได้จำนวนโควต้าในชุดข้อมูลฝึกสอนมาก กฎไฟร์วอลล์ที่มีจำนวนน้อยกว่าจะได้รับจำนวนชุดข้อมูลฝึกสอนที่น้อยกว่า ซึ่งทั้งหมดจะต้องได้รับตามอัตราส่วนจากความเป็นไปได้ทั้งหมดภายในกฎไฟร์วอลล์นั้นเท่าๆกัน

โดยตัวแปรที่เราได้ทำการลองทดสอบสร้าง ประกอบไปด้วย 0.01, 0.03, 0.05, 0.07, 0.09, 0.11, 0.13, 0.15 มีหน่วยเป็นอัตราส่วนจำนวนชุดข้อมูลฝึกสอนที่นำเข้าโมเดล ต่อจำนวนความเป็นไปได้ทั้งหมดของข้อมูลฝึกสอนที่เข้าเงื่อนไข

**ตัวอย่างการออกแบบชุดข้อมูลฝึกสอน 2 กฎไฟร์วอลล์**

|  |  |  |
| --- | --- | --- |
| Data Field | ตัวแปรที่ใช้ | จำนวนความเป็นไปได้ทั้งหมด |
| Source Address | Subnet 192.168.0.0/16 | 65,534 |
| Source Mask | ขึ้นอยู่กับ Source Address | 1 |
| Destination Address | 161.246.34.11 | 1 |
| Destination Mask | /32 | 1 |
| Port | 22, 80 | 2 |
| Protocol | TCP, UDP | 2 |
| ทุก Data Field | ทุกตัวแปรที่ใช้ | 262,016 |

**ตารางที่ 3.3** ตัวอย่างการออกแบบ Default pool ที่พิจารณา

|  |  |
| --- | --- |
| ชุดเงื่อนไขทั้งหมดที่สร้างขึ้นจากกฎไฟร์วอลล์ | จำนวนข้อมูลตรงตามเงื่อนไข  (Packet Possible) |
| Rule set   1. allow 192.168.0.0/16 to 161.246.34.11/24 port 80 tcp 2. deny 192.168.128.0/18 to 161.246.34.11/24 port 22 udp | 65,534 + 16,382 = 81,916 |

**ตารางที่ 3.4** ตัวอย่างกฎไฟร์วอลล์ที่ทำการออกแบบ

จำนวนข้อมูลที่จะเข้าเงื่อนไข Default Rule = 262,016 – 81,916 = 181,000 รูปแบบ

**ตัวอย่างการแบ่งจำนวนข้อมูลฝึกสอน 2 กฎไฟร์วอลล์ (N Sample)**

|  |  |  |  |
| --- | --- | --- | --- |
| Sample per rule (N) | Rule 1 (N)  65,534 | Rule 2 (N)  16,382 | Total Packet (N)  262,016 |
| 10 | 10 | 10 | 20 |
| 100 | 100 | 100 | 200 |
| 300 | 300 | 300 | 600 |
| 600 | 600 | 600 | 1,200 |
| 1,000 | 1,000 | 1,000 | 2,000 |
| 3,000 | 3,000 | 3,000 | 6,000 |
| 6,000 | 6,000 | 6,000 | 12,000 |
| 10,000 | 10,000 | 10,000 | 20,000 |

* N Sample without Default Rule

**ตารางที่ 3.5** ตัวอย่างการแบ่งจำนวนชุดฝึกสอนแบบ N Sample without Default

|  |  |  |  |  |
| --- | --- | --- | --- | --- |
| Sample per rule (N) | Rule 1 (N)  65,534 | Rule 2 (N)  16,382 | Default Rule (N)  181,000 | Total Packet (N)  262,016 |
| 10 | 10 | 10 | 10 | 30 |
| 100 | 100 | 100 | 100 | 300 |
| 300 | 300 | 300 | 300 | 900 |
| 600 | 600 | 600 | 600 | 1,800 |
| 1,000 | 1,000 | 1,000 | 1,000 | 3,000 |
| 3,000 | 3,000 | 3,000 | 3,000 | 9,000 |
| 6,000 | 6,000 | 6,000 | 6,000 | 18,000 |
| 10,000 | 10,000 | 10,000 | 10,000 | 30,000 |

* N Sample with Default Rule

**ตารางที่ 3.6** ตัวอย่างการแบ่งจำนวนชุดฝึกสอนแบบ N Sample with Default

**ตัวอย่างการแบ่งจำนวนข้อมูลฝึกสอน 2 กฎไฟร์วอลล์ (Ratio)**

* Ratio without Default Rule

|  |  |  |  |
| --- | --- | --- | --- |
| Ratio per rule (Ratio) | Rule 1 (N)  65,534 | Rule 2 (N)  16,382 | Total Packet (N)  262,016 |
| 0.01 | 655 | 164 | 819 |
| 0.03 | 1,965 | 492 | 2,457 |
| 0.05 | 3,276 | 819 | 4,095 |
| 0.07 | 4,586 | 1,147 | 5,733 |
| 0.09 | 5,897 | 1,475 | 7,372 |
| 0.11 | 7,208 | 1,802 | 9,010 |
| 0.13 | 8,518 | 2,130 | 10,648 |
| 0.15 | 9,829 | 2,458 | 12,287 |

**ตารางที่ 3.7** ตัวอย่างการแบ่งจำนวนชุดฝึกสอนแบบ Ratio without Default

|  |  |  |  |  |
| --- | --- | --- | --- | --- |
| Ratio per rule (Ratio) | Rule 1 (N)  65,534 | Rule 2 (N)  16,382 | Default Rule (N)  181,000 | Total Packet (N)  262,016 |
| 0.01 | 655 | 164 | 1,810 | 2,629 |
| 0.03 | 1,965 | 489 | 5,430 | 7,884 |
| 0.05 | 3,275 | 815 | 9,050 | 13,140 |
| 0.07 | 4,585 | 1,141 | 12,670 | 18,396 |
| 0.09 | 5,895 | 1,467 | 16,290 | 23,652 |
| 0.11 | 7,205 | 1,793 | 19,910 | 28,908 |
| 0.13 | 8,515 | 2,119 | 23,530 | 34,164 |
| 0.15 | 9,825 | 2,445 | 27,150 | 39,420 |

* Ratio with Default Rule

**ตารางที่ 3.8** ตัวอย่างการแบ่งจำนวนชุดฝึกสอนแบบ Ratio with Default

**3.3.2.5. อัลกอริทึ่มในการสร้างชุดข้อมูลฝึกสอน**

เป็นกลไกในการจัดการรวมชุดข้อมูลฝึกสอนทั้งหมดก่อนเข้าไปฝึกในโมเดล ซึ่งจะประกอบไปด้วยกฎไฟร์วอลล์ที่กำหนด หรืออาจมีกฎจาก Default Rule ด้วย ซึ่งในโปรแกรม Packet Generator มีกลไกการทำงาน ดังนี้

1. สร้าง List ที่ประกอบไปด้วยจำนวนข้อมูลทั้งหมดที่สามารถเกิดขึ้นได้ใน pool
2. สร้าง List ที่ประกอบไปด้วยจำนวนข้อมูลทั้งหมดที่ตรงเงื่อนไขของแต่ละ rule set
3. สุ่มหยิบข้อมูลฝึกสอนจาก List rule set ให้มีจำนวนขนาดตามที่ต้องการเก็บไว้ใน list rule set quota
4. ถ้าหากต้องการ Default ให้ทำการสุ่มหยิบจาก pool เลยและเปรียบเทียบกับ list rule set ถ้าหากมีตรงกันให้หยิบใหม่ แต่ถ้าหากไม่ตรงกันให้เลือกเข้ามาให้ได้จำนวนตามที่ต้องการไว้
5. นำ quota มารวมกันเป็น list เดียวและบันทึกลงไฟล์ CSV

**ตัวอย่างการสร้างชุดข้อมูลฝึกสอนแบบมี Default, 2 rules**

* M = จำนวนข้อมูลที่ต้องการจากกฎไฟร์วอลล์ที่ 1
* N = จำนวนข้อมูลที่ต้องการจากกฎไฟร์วอลล์ที่ 2
* T = จำนวนข้อมูล Default ที่ต้องการ และไม่ตรงกับกฎใดๆเลย

Diagram

Description automatically generated

**รูปที่ 3.61** Block Diagram ขั้นตอนการสร้างชุดข้อมูลฝึกสอนแบบมี Default

**3.3.3. ขั้นตอนที่ 3 การนำโมเดลไปผ่านการเรียนรู้ด้วยชุดข้อมูลสำหรับฝึกสอน**

**Diagram

Description automatically generated**

**รูปที่ 3.7** Block Diagram ขั้นตอนการนำโมเดลไปฝึกฝนด้วยชุดข้อมูลฝึกสอน

เป็นขั้นตอนการนำชุดข้อมูลฝึกสอนที่สร้างขึ้นไปประมวลผลผ่านโมเดลให้เกิดการเรียนรู้ โดยขั้นตอนการฝึกโมเดลจะต้องมีการกำหนดค่าพารามิเตอร์และปรับปรุงแก้ไขการประมวลผลหาคำตอบที่ขึ้นอยู่กับขอบเขตของงานหรือข้อมูลที่จะพิจารณา ซึ่งในส่วนนี้เราสามารถหาหลักการได้ จากคำแนะนำของผู้พัฒนาโมเดล หรืองานวิจัยที่มีการใช้งานใกล้เคียงกัน โดยมีจุดประสงค์เพื่อ พัฒนาให้โมเดลสามารถเรียนรู้ผ่านชุดข้อมูลฝึกสอนได้อย่างมีประสิทธิภาพขึ้นได้

เราได้ตัดสินใจเลือกโมเดลที่มีการเรียนรู้แบบ Sequential Logistic Regression มีฟังก์ชั่นการประมวลผลแบบ Sigmoid สมการถดถอยที่มีการเรียนรู้ในเชิงคุณภาพหรือเชิงกลุ่ม โดยที่ตัวแปรที่ออกมามีอยู่ 2 ค่า คือมีค่าเป็น 0 กับ 1 ทำให้รูปแบบการเรียนรู้นี้เหมาะกับการแก้ปัญหาตามโจทย์ Binary Classification Problem ที่คำตอบจะถูกตัดสินใจแบบ Two-Class-Label แบ่งออกเป็น 2 ตัวเลือก ได้แก่ Allow หรือ Deny ตามที่เรากำหนดไว้ตั้งแต่แรกภายในการทดสอบ

**ข้อมูลการตั้งค่าที่สำคัญภายในโมเดล**

1. รูปแบบการเรียนรู้: Sequential Logistic Regression
2. ฟังก์ชั่นการประมวลผล: Sigmoid A picture containing object, clock

   Description automatically generated
3. เครื่องมือเสริมประสิทธิภาพในการประมวลผล: Adam Optimizer

กระบวนการทำงานในขั้นตอนนี้ จะเป็นการแยกส่วนข้อมูลที่จะใช้พิจารณาแยกกันในไฟล์นามสกุล CSV ที่สร้างจากขั้นตอนที่แล้ว โดยแบ่งออกเป็นชุดข้อมูลฝึกสอนและชุดข้อมูลทดสอบสำหรับการสรุปผลการเรียนรู้ในอัตราส่วนที่ได้จาก Rule of Thumb คือ 8:2 และแบ่งชุดข้อมูลดังกล่าวออกอีก ได้แก่

1. ชุดข้อมูลฝึกสอน ที่ประกอบไปด้วย Data Field ภายใน Packet ทั้งหมด
2. ชุดข้อมูลฝึกสอน ที่ประกอบไปด้วย Decision ที่เป็นผลลัพธ์ตัดสินใจว่าจะปล่อยผ่าน
3. ชุดข้อมูลทดสอบ ที่ประกอบไปด้วย Data Field ภายใน Packet ทั้งหมด
4. ชุดข้อมูลทดสอบ ที่ประกอบไปด้วย Decision ที่เป็นผลลัพธ์ตัดสินใจว่าจะปล่อยผ่าน

นำข้อมูลข้างต้นมาทำ Data Preprocessing หรือการจัดข้อมูลชุดให้อยู่ในรูป Matrix เปลี่ยนค่าภายในในกลายเป็นค่าถ่วงน้ำหนัก เป็นค่าที่โมเดลจะนำไปเรียนรู้ต่อและหาค่าความสัมพันธ์ว่าชุดข้อมูลดังกล่าวจะถูกตัดสินว่าเป็น Allow หรือ Deny โดยชุดข้อมูลที่จะต้องนำไปทำ Data Preprocessing ได้แก่

* ชุดข้อมูลฝึกสอน ที่ประกอบไปด้วย Data Field ภายใน Packet ทั้งหมด
* ชุดข้อมูลทดสอบ ที่ประกอบไปด้วย Data Field ภายใน Packet ทั้งหมด

**การออกแบบ MLP Architecture ในงานวิจัย**

โครงสร้างของชุดข้อมูลฝึกสอนมีผลอย่างมากในการเลือกโมเดลที่จะนำมาใช้ เนื่องจากข้อมูล Packet ของเราทั้งหมดจะอยู่ในรูปแบบเลขฐานสอง ทำให้มีหน่วยตั้งเป็นค่า Bit ซึ่งเมื่อถ้าหากนำไปอ้างอิงกับบทประพันธ์ที่ผ่านมาข้างต้น จะได้จำนวน Neuron กับจำนวน Hidden Layer ที่ต้องการได้

* **Input**: Source Address + Mask + Destination Address + Mask + Port + Protocol   
  = 32+32+32+32+16+8 = 152 Neurons
* **Output:** 2 Neurons (Allow, Deny)
* **Hidden Layer:** 3 Layers

กระบวนการเรียนรู้ในขั้นตอนนี้จะหยุดลงเมื่อข้อผิดพลาดในชุดการตรวจสอบความถูกต้องคงที่ {เมื่อค่าความคลาดเคลื่อนระหว่างข้อผิดพลาดก่อนหน้าและปัจจุบันหารด้วยข้อผิดพลาดปัจจุบันต่ำกว่าค่าคงที่เล็กน้อย ในกรณีของเราค่าคงที่นี้ถูกตั้งค่าเป็น 0.1%

**3.3.4. ขั้นตอนที่ 4 การสร้างชุดข้อมูลสำหรับการทดสอบโมเดล**

**Diagram

Description automatically generated**

**รูปที่ 3.8** Block Diagram การสร้างชุดข้อมูลทดสอบโมเดล

**หลักการออกแบบชุดข้อมูลทดสอบ**

ในการสร้างชุดข้อมูลทดสอบที่สามารถวัดผลความแม่นยำของโมเดลจากการทดลองได้ ในการออกแบบนั้นถือว่ามีความท้าทายในระดับหนึ่ง เพราะมีประเด็นสำคัญที่จำเป็นต้องพิจารณาดังต่อไปนี้

* จะทราบได้อย่างไรว่า โมเดลสามารถทำนายผลลัพธ์ได้ดีในทุกกฎไฟร์วอลล์
* จะทราบได้อย่างไรว่า โมเดลติดปัญหา Underfitting หรือ Overfitting

เราได้ทำการสร้างชุดข้อมูลทดสอบ **แบ่งจำนวนชุดข้อมูลออกเป็นจำนวนที่เท่าๆกัน ในแต่ละเงื่อนไขกฎของไฟร์วอลล์** เพื่อให้สามารถทราบได้ว่าภาพรวมที่โมเดลทำนายผลมานั้นให้ความถูกต้องแม่นยำเป็นอย่างไร ซึ่งถ้าหากไฟร์วอลล์นั้นสามารถทำนายผลได้เพียงบางเงื่อนไข ความแม่นยำที่ได้จากชุดข้อมูลทดสอบเดียวกันแต่โมเดลต่างกันจะต้องเห็นผลลัพธ์ที่สามารถสังเกตได้อย่างแน่นอน

ในความเป็นจริงแล้ว เพื่อให้มีการทดสอบและวิเคราะห์ได้ดียิ่งขึ้น อาจต้องสร้างชุดข้อมูลทดสอบหลายๆแบบที่มีความแตกต่างกัน เพื่อให้สามารถจับประเด็นสำคัญหรือปัญหาที่เกิดขึ้นจากโมเดลได้ เช่น การทดสอบว่าโมเดลมีปัญหา Overfitting หรือมีวิธีการตรวจสอบที่ดีหรือไม่

**3.3.5. ขั้นตอนที่ 5 การนำโมเดลไปประมวลผล ทำนายผลลัพธ์จากชุดข้อมูลสำหรับทดสอบ**

**Diagram

Description automatically generated****รูปที่ 3.9** Block Diagram การนำโมเดลไปประมวลผลหรือ Evaluate

เป็นขั้นตอนทดสอบ (Evaluate) เพื่อทำนายความแม่นยำของโมเดลที่ผ่านการเรียนรู้แล้วโดยใช้ข้อมูลทดสอบอีกชุดหนึ่ง ในส่วนนี้จะใช้โปรแกรม Compare Engine ที่เขียนขึ้นเอง เริ่มจากการนำเข้าโมเดลที่ผ่านการเรียนรู้แล้วจากขั้นตอนที่ 3 นำไปคาดเดาชุดข้อมูลทดสอบจากขั้นตอนที่ 4 ตัวโปรแกรมจะทำการแยกส่วนชุดข้อมูล CSV เป็นส่วนของข้อมูลและผลลัพธ์เช่นเดียวกันกับตอนฝึกโมเดล ด้วยฟังก์ชั่น model.predict ของ Keras จะสามารถทำนายผลด้วยโมเดลได้ทันทีว่าจากชุดข้อมูล Packet ทดสอบนั้น ให้ผลลัพธ์ Allow หรือ Deny ซึ่งผลลัพธ์สุดท้ายจะเป็นสรุปในการหาความแม่นยำของโมเดลนั้นตาม Reference Variant Set ดังนี้

Table

Description automatically generated  
**รูปที่ 3.10** Reference Set ในการวิเคราะห์ความถูกต้องของโมเดล

Reference Variant Set เป็น Matrix ที่ใช้ในการอ้างอิงในการหาข้อสรุปของโมเดลว่ามีความแม่นยำหรือไม่ อย่างไร ซึ่งมักถูกใช้กับโมเดลที่มีการเรียนรู้และแก้ปัญหาในการแบ่งกลุ่ม โดยผลลัพธ์ที่ได้จะประกอบไปทั้งหมด 4 รูปแบบ ได้แก่

* True Positive

โมเดลอนุญาติให้ข้อมูลผ่านตรงตามกฏของไฟร์วอลล์ หรือให้ Allow ถูกต้อง

* True Negative

โมเดลไม่อนุญาติให้ข้อมูลผ่านตรงตามกฏของไฟร์วอลล์ หรือให้ Deny ถูกต้อง

* False Positive

โมเดลอนุญาติให้ข้อมูลผ่านไม่ตรงตามกฏของไฟร์วอลล์ หรือให้ Allow ผิดพลาด

* False Negative

โมเดลไม่อนุญาติให้ข้อมูลผ่านไม่ตรงตามกฏของไฟร์วอลล์ หรือให้ Deny ผิดพลาด

ซึ่งผลลัพธ์ที่ได้จะเป็นไปตามสูตร

ความแม่นยำ (Accuracy) = SUM(TP, TN) / SUM(TP, TN, FP, FN)

**3.3.6. ขั้นตอนที่ 6 บันทึกผลลัพธ์จากการทดสอบโมเดล**

**Diagram

Description automatically generated****รูปที่ 3.11** Block Diagram ขั้นตอนการนำผลลัพธ์มาบันทึกผล

การหาวิธีการที่สามารถทำให้ชุดข้อมูลฝึกสอนสามารถสอนโมเดลได้อย่างมีประสิทธิภาพ เราจำเป็นต้องนำผลลัพธ์ของการทดสอบในแต่ละครั้งของการทดลองมาบันทึกผล แล้วสรุปให้อยู่ในรูปกราฟเปรียบเทียบที่ประกอบไปด้วยผลลัพธ์จากการทดลองภายใต้สภาพแวดล้อมเดียวกัน เพื่อหาว่าผลลัพธ์ออกมาตรงตามสมมติฐานหรือมีความสัมพันธ์กันในแต่ละตัวแปรอย่างไรบ้าง